Nespavosť liečená Escilopramom: Pacientka hľadá riešenie pre tlak na temene hlavy po vysadení liečby
Pekný deň,chcela by som sa spýtať.Rok som sa liečiila na nespavosť spôsobenú stresom, užívala som Escilopram.Liečba bola úspešná,liek som pred týždňom vysadila,ale stále pociťujem počas dňa tlak na temene hlavy.Ako by som sa zbavila nepríjemného pocitu.Dakujem
Dobrý deň.
Ďakujeme za Vašu otázku.
Pri ukončovaní liečby by mali byť dávky escitalopramu postupne znižované v priebehu minimálne jedného alebo dvoch týždňov, aby sa znížilo riziko vzniku symptómov z prerušenia liečby. Medzi najčastejšie symptómy patria závraty, poruchy zmyslov, poruchy spánku, nepokoj alebo úzkosť, nevoľnosť a/alebo zvracanie, tremor, zmätenosť, potenie, bolesť hlavy, hnačka, palpitácie, emocionálna nestabilita, podráždenosť, a poruchy videnia. Obvykle sú tieto príznaky mierne až stredne intenzívne a spontánne ustupujúce, avšak u niektorých pacientov môžu mať ťažký alebo predĺžený priebeh. Ak sa po znížení dávky alebo po ukončení liečby objavia ťažko tolerovateľné symptómy, môže sa zvážiť obnovenie liečby s pôvodne predpísanou dávkou. Následne môže lekár pokračovať v znižovaní dávky, ale v pozvoľnejšom tempe.
Z tohto dôvodu odporúčam informovať lekára o Vašich ťažkostiach a prekonzultovať s ním ďalší postup.
Prajem skorú úľavu od ťažkostí.
S pozdravom
Mgr. Barbora Bičanovská